# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 21

от 28.11.2019 г.

**Р Е Ш Е Н И Е**

**№ КЗЗ – 21**

**от 28 ноември 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 4 356 кв.м. земеделска земя, пета категория, неполивна, общинска собственост, за изграждане на обект: „Общински център за безвъзмездно предаване на излишни за гражданите едрогабаритни отпадъци, излязло от употреба електричество и електронно оборудване, части от моторни превозни средства, негодни за употреба батерии и акумулатори, биоразградими, рециклируеми и други отпадъци от бита”, в землището на с. С., поземлен имот с идентификатор 69448.181.359, местност „Сухи мост“, община Е. П., област С., при граници, посочени в приложената скица.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** На 65 кв.м земеделска земя, шеста категория, неполивна, собственост на община Р., за изграждане на обект „Трансформаторен пост”, землище на с. Т., част от поземлен имот № 000047, местност „Мезар алан”, община Р., област Б., при граници, посочени в приложените скица и влязъл в сила ПУП–ПРЗ.

Собственикът на земята да заплати, на основание чл. 30, ал. 2 от ЗОЗЗ, местна такса, определена от общинския съвет и да отнеме и оползотвори хумусния пласт от терена, върху който ще се извършва строителството.

**3.** На общо 75 935 кв.м земеделска земя, четвърта категория, неполивна, общинска собственост, за изграждане на обект: „Жилищно строителство и включване в строителните граници на населеното място”, в землището на с. В., части от поземлени имоти с идентификатори 11845.60.11, 11845.60.18 и поземлени имоти с идентификатори 11845.60.15 и 11845.60.5, местност „Баш пара”, община М., област П., при граници, посочени в приложените скици и влязъл в сила ПУП – ПРЗ.

Община М. на основание чл.30, ал.2 от ППЗОЗЗ да заплати местна такса, определена от Общински съвет – Марица и да отнеме и оползотвори хумусния пласт от терена, върху който ще се извършва строителството.

***IIІ. На основание чл. 3, ал. 9 от Правилника за прилагане на Закона за опазване на земеделските земи, включва отново в ЗРП на населените места земи, изключени от тях с решения на бившите изпълнителни комитети на областните, окръжните и общинските народни съвети, в изпълнение на актове на Президиума на Народното събрание, на Държавния съвет или на Министерския съвет, или по силата на административни актове, с които са одобрявани тези планове, както следва:***

**4.** В границите на ЗРП на с. Г. Б., община К., област Б., на 1 000 кв.м земеделска земя, част от имот №000353, местност „Календерница”, собственост на община К., била в строителните граници съгласно утвърдения кадастрален и регулационен план със Заповед 407/24.02.1928г. и изключена от регулация със Заповед №421/10.09.1992г.

На основание чл. 30, ал. 3 от ЗОЗЗ такса не се дължи.

***IV. На основание чл. 20а, ал. 2 от Закона за опазване на земеделските земи и чл. 3, ал. 3 от Правилника за прилагане на Закона за опазване на земеделските земи:***

**5.** Разрешава включването в строителните граници на с.В. на общо 75 935 кв.м. земеделска земя от четвърта категория, части от поземлени имоти с идентификатори 11845.60.11, 11845.60.18 и поземлени имоти с идентификатори 11845.60.15 и 11845.60.5 по КККР на с.В., общинска собственост, от които се обособяват 86 броя урегулирани поземлени имоти в пет нови квартала – кв.58 – УПИ І-502.1145 до ХVІ-502.1160, кв.59 – УПИ І-502.1161 до VІІ-502.1167, кв.60 – УПИ І-502.1168 до ХХІХ-502.1196, кв.61 – УПИ І-502.1197 до ХХХІІІ-502.1229 и кв.62 – УПИ І-502.1230 и улица от о.т.1 до о.т.17 по регулационния план на с.В., община М., област П., при граници, посочени в приложените скици и ПУП-ПРЗ.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**